Bruk+av+bilder+i+wikien

Når du skal publisere bilder i denne wikien så er det viktig at rettighetene til å bruke bildet er klarert. Oppgavene nedenfor illustrerer 3 måter å bruke bilder på i wikien. Finn et bilde som du vil publisere i denne wikien som enten har en Creative Commons lisens eller en annen lisens som du finner i bildebiblioteket Wikimedia Commons, eller et fotografi som du får lov av opphavspersonen til å bruke.

I grupper gjør dere en av oppgavene nedenfor:

__**OPPGAVER:**__ 1. Gå inn på søkemotoren [|http://search.creativecommons.org]. Finn et bilde med en creative commons lisensiering som du kan bruke i denne wikien innenfor et av emnene Politikk og demokrati, Individ og Samfunn eller Kultur. Publiser bildet på den aktuelle siden. Referer til opphavspersonen og den Creative Commons lisensieringen som er knyttet til bildet. Bruk bildet " I Hold the Key" på siden Home som eksempel.

2. Bruk søkefunksjonen og finn et bilde i bildebibioblioteket til [|Wikimedia Commons]. Du må sjekke under " Permissions" at du har lov til å bruke bildet offentlig. Publiser bildet innenfor et av emnene Politikk og demokrati, Individ og Samfunn eller Kultur. Referer til bildet på riktig måte, dvs. lag en lenke til hvor bildet er hentet.

2.Finn et bilde som ikke er under en lisens. Kontakt opphavspersonen for å spørre om lov til å bruke bildet. Du kan kontakte opphavspersonen per telefon eller mail. Bruk gjerne klareringsavtale for rettighetsadministrerte fotografier som ligger [|her] til å gjøre den skriftlige avtalen. Husk at selv om du får lov til å bruke bildet så må du lenke til siden hvor bildet er hentet, og eventuelt referere til opphavspersonen.

Fra et juridisk perspektiv er det ikke krav til at man skriver at man har fått tillatelse til å bruke et fotografi når man publiserer det på en internettside, men det er gjerne sedvane å gjøre det ved å skrive " brukt med tillatelse" under bildet. Nederst på siden [|her] finner du et eksempel på at det er gjort under noen tegnseseriebilder.